তারিন জাহার অনেক নাটকে অভিনয় করেছেন। তার উল্লেখযােগ্য নাটক হলাে: এইসব দিনরাত্রি, সংসপ্তক, ফুল বাগানের সাপ, কথা ছিল অন্যরকম, ইউ টার্ন, মায়া, হারানাে আকাশ, রাজকন্যা, সবুজ ভেটে,অগ্নিবলাকা ইত্যাদি। তিনি অভিনয় করেছেন বেশ কিছু টেলিফিল্মে। তারিন পিরীত রতন পিরীত যতন এবং কাজলের দিনরত্রি নামের দুটি সিনেমায় অভিনয় করেছেন। তারিন সকাল সন্ধ্যা ধারাবাহিক নাটকের প্রধান ভূমিকায়  প্রথম শিশু চরিত্রে অভিনয় করেন। তারপর তিনি ১৯৮৮ সালে শহীদুল্লা কায়সারের লেখা উপন্যাস অবলম্বনে নির্মিত ধারাবাহিক নাটক সংসপ্তকে শিশু চরিত্রে অভিনয় করেন। তিনি প্রথম প্রধান চরিত্রে অভিনয় করেন তৌকির আহমেদের সাথে কাঁঠাল বুড়ি নাটকে, যেটি ছিল বাংলাদেশের প্রথম স্যাটেলাইট চ্যানেল এটিএন বাংলায় প্রচারিত প্রথম নাটক।

তারিন দুইটি ভারতীয় বাংলা চলচ্চিত্রে প্রিয়াংকা ত্রিবেদী এবং প্রিয়াংকা ব্যানার্জীর হয়ে কন্ঠ দিয়েছিলেন। তিনি একটি বাংলা চলচ্চিত্রে অভিনেত্রী শাবনুরের জন্যও কন্ঠ দিয়েছিলেন। তারিন এবং তার দুই বোন শামিমা নাহরিন জাহান তুহিন এবং নাহিন কাজী "তানা" নামে একটি প্রযোজনা প্রতিষ্ঠানের মালিক ছিলেন। বর্তমানে তিনি নিজস্ব প্রযোজনা প্রতিষ্ঠান "এ নিউ ট্রি এন্টারটেইনমেন্ট"-এর সাথে যুক্ত।

চলচ্চিত্র
প্রাথমিক জীবন
অভিনেত্রী
কর্মজীবন